《重阳前一日予至沈木公雪公约游千山不果》
明代·释函可

雪里刚回杖未休，又逢二老约同游。为贪一日重阳酒，深负千峰万壑秋。

逐客尚添猿鹤怨，残躯宁抱虎狼忧。莫因无妓抛双屐，松下还教片石留。

作者简介：释函可（1611-1659），字祖心，号剩人，俗姓韩，名宗騋，广东博罗人。他是明代最后一位礼部尚书韩日缵的长子。明清之际著名诗僧。